kk ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk ru kk kk kk ru ky kk kk kk kk kk kk kk en kk kk kk ru kk kk kk kk kk kk kk kk kk kk kk kk kk kk kk kk et kk ru bg kk de kk kk
Жайылымды көлдете суару жұмысы жүзеге аспақшы
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Арақ ішіп, куәліктен айрылды
Күні: 31.08.2017, 594 рет оқылды
Араққа сылқия тойып алып, көлік құралын басқаруға қатаң тыйым салынады. Жол қозғалысы ережесі бойынша солай. Алайда осыны елеп-ескермейтіндер бізде жетіп-артылады екен. Енді нақты дерекке жүгінейік. Жәнібек аудандық сотының төрағасы Айвар Бижановтың редакцияның сұраныс хатына орай берген жауабында мынадай мәліметтер келтіріліпті: 2014 жылы — 31, 2015 жылы — 33, 2016 жылы — 36 тұлға ішімдік ішіп, көлік құралын басқарғаны үшін жүргізуші куәлігінен айрылған екен. Үш жылда жүз шопыр. Аз ба, көп пе?! Бұл басқаларға сабақ болса игі.
127 адамды оқыту көзделінуде
Күні: 31.08.2017, 222 рет оқылды
Жәнібек ауданында биылғы жеті айдың ішінде  «Нәтижелі жұмыспен қамтудың және жаппай кәсіпкерлікті дамытудың 2017-2021 жылдарға арналған» бағдарламасы шеңберінде халықты нәтижелі жұмыспен қамтуға жәрдемдесу және азаматтарды кәсіпкерлікке тарту көзделінуде. Аудан әкімдігінің халықты  жұмыспен қамту орталығының директоры Нұрпейіс Елемесовтың бізге берген мәліметіне сәйкес аудан бойынша халық саны 17462 адамды құраған. Соның ішінде 584 адам аудандық жұмыспен қамту орталығына жолыққан. Ауданда экономикалық белсенді 9472 адам бар. Ал жұмыспен қамту орталығына 275 адам жұмыссыз ретінде тіркеліп, 2,9 пайызды құраған. Орталық директорының айтуынша, бүгінгі таңда аталған бағдарламаның «Бағдарламаға қатысушыларды техникалық және кәсіптік біліммен және қысқа мерзімді кәсіптік оқумен қамтамасыз ету» деп аталатын бірінші бағытына сай еңбек нарығының қажеттіліктерін ескере отырып, техникалық және кәсіптік білімі бар кадрларды даярлап, оқыту қолға алынуда.Сонымен бірге жұмысшы кадрларды еңбек нарығында сұранысқа ие кәсіптер және дағдылар бойынша қысқа мерзімді кәсіптік оқыту көзделінуде.  Ауданда 127 адамды оқытуға 21,489 миллион теңге мөлшерінде қаржы қарастырылған.
Заманауи ғимарат халық игілігіне
Күні: 30.08.2017, 598 рет оқылды
Конституция күніне орай Борсы ауылдық округіндегі мәдениет үйі күрделі жөндеуден өтіп, пайдалануға берілді. Ауыл мәдениет ошағына «Айас»  ЖШС-ның құрылысшылары мен ауылдан 7 адам жұмыспен қамтылып, екі ай мерзім ішінде 34 миллион 720 мың теңгеге жөндеу жасап, заманауи талапқа сай ғимаратты халық игілігіне ұсынды. Алыстан менмұндалап тұрған, сәулеті жарасқан ғимараттың ашылуына жиналған борсылықтардың қуаныштарында шек жоқ. Мәдениет үйінің ашылу салтанатында сөз сөйлеген аудан әкімі Азамат Сафималиев: — Құрметті жерлестер баршаңызды мерекелеріңізбен шын жүректен құттықтаймын!  Бүгін мерекеге орай сіздер үшін қуанышты күн. Борсы ауылында мәдениет үйі күрделі жөндеуден өтіп, ел игілігіне беріліп отыр.  Талапқа сай жөндеуден өткен ғимаратта өнерпаздарымыздың өнерлерін тамашалауды жазсын. Еліміз тыныш, жұртымыз аман болсын. Әрқашанда осындай мерекелі күндері шат-шадыман көңіл-күйде кездесейік,-деп жүрек жарды тілегін жеткізді. Содан соң ауыл ақсақалы Ғайнолла Есенғалиев ауылдастар атынан сөз алып, қуанышты сәтте тілегін арнады. Мәдениет үйінің ашылу салтанатында аудан әкімі Азамат Сафималиев пен еңбек ардагері Ғайнолла Есенғалиев жөндеуден өткен ғимараттың  лентасын кесті. Әжелеріміз қазақы салт-дәстүрмін шашу шашты. Ойшыл, ақын, журналист Ғұмар Қараштай дара тұлғаның кіндік қаны тамған қасиетті де киелі Борсы ауылындағы  мәдени ошақ сахнасында аудандық мәдениет үйінің өнерпаздары көрермендерді ән-жырға бөлесе, аудан мен облысымызға танымал  биші Ғарифа Әзербаеваның шәкірттері мың бұрала би билеп, қалың көпшіліктің ықыласына бөленді.
Күні: 29.08.2017, 449 рет оқылды
Бүгін Жәнібек аудандық мәдениет үйінде Қазақстан Республикасының Конституциясы күніне арналған салтанатты жиын өтіп, аудан әкімі Азамат Сафималиев жиналған қауымды мемлекеттік мерекемен құттықтады. -Еліміздің Конституциясының 22 жылдық мерекесімен баршаңызды шын жүректен құттықтаймын! Ата Заң еліміздің басты құжаты. Еліміздегі саяси тұрақтылықтың, қоғамдық тұрақтылық пен бейбітшіліктің арқасында Қазақстан өзінің ішкі және сыртқы саясатын батыл жүзеге асырып, дүниежүзіне танымал болды. Конституция егемен еліміздің гүлденуінің, әр адамның құқығының басты тетігі болып табылады. Мереке қарсаңында сіздерге зор денсаулық, баянды бақыт, әр шаңыраққа құт-береке тілеймін,-деді Азамат Сафималиұлы. Салтанатты жиында облыстық дене шынықтыру және спорт басқармасының басшысы Әсия Аманбаеваның алғыс хатымен спорт ардагерлері Елеусін Зинуллин, Максим Биғалиев, сондай-ақ аудан спортшылары Рафхат Айтқалиев, Бейбіт Аронов, Мирболат Теміров, Ғиният Құбашев, Айдос Нұрбаев, аудан әкімінің алғыс хатымен Жанаргүл Хамитова, Қуаныш Абдуллин, Айнагүл Татранова, Азиз Нияров марапатталды. Конституция күні қарсаңында «Нұр отан» партиясының қатарына қабылданған Райымбек Кәрімов, Мәдина Қадырова, Әлішер Кенжеғалиев, Сағаден Кенжеғұлов, Нұрсайын Шаққалиевтерге партия куәліктері табыс етілді. Сондай-ақ бір топ мемлекеттік қызметшілер салтанатты түрде ант қабылдады.
Қатерлі ісіктің алдын алу – емдеудің басты шарты
Күні: 29.08.2017, 332 рет оқылды
Бүгін Жәнібек ауданының әкімдігінде «Саламатты Қазақстан» бағдарламасы аясында «Бастамашыл жастарды қолдау орталығы» республикалық қоғамдық бірлестігінің ұйымдастыруымен «Онкодесант» акциясы негізінде кездесу болып өтті. Оған жергілікті мекеме басшылары мен қызметкерлері, медицина саласының мамандары қатысты. Кездесу барысында «Бастамашыл жастарды қолдау орталығы» республикалық қоғамдық бірлестігінің маманы Жұлдыз Апишева  обыр әлемдегі, әсіресе дамушы елдердегі  өлім-жітімнің басты себептерінің бірі екенін айтып өтіп, тұрғындарды саламатты  өмір салтын ұстануға шақырып, тақырыпқа байланысты бейнеролик арқылы ауруды ерте кезде анықтаса емдеуге толық мүмкіндік бар екендігін айтып өтті. Жиынға қатысушылардан анкеталық сұрақтарға жауап алынып, обырдың профилактикасы туралы ақпарат көрсетілген парақшалар таратылды. Жұлдыз Әбдікерімқызы өз сөзінде: -Обыр бүгінгі күні – кесілген үкім емес. Ісіктің алдын алу және  халықты скринингтік тексеруден тұрақты түрде өткізіп тұру – обырдан қорғанудың ең жақсы жолы,-деді.
Күні: 29.08.2017, 280 рет оқылды
Жәнібек аудандық ардагерлер үйінде аудандық ардагерлер кеңесі мен аудандық кітапхананың ұйытқы болуымен  Қазақстан Республикасының Конституциясы күніне арналған дөңгелек үстел оздырылып, оған аудан орталығындағы мекеме басшылары қатысты.Шарада «Нұр Отан» партиясы аудандық филиалы төрағасының бірінші орынбасары Асхат Молдағалиев, аудандық мәдениет, тілдерді дамыту, дене шынықтыру және спорт бөлімінің басшысы Бекежан Шарафутдинов, аудандық ардагерлер кеңесінің төрағасы Амангелді Уәлиев, аудандық жастармен жұмыс жөніндегі ресурстық орталықтың кеңесші маманы Мөлдір Әбдірешева, еңбек ардагері Қабаш Жүнісов еліміздің Конституциясы хақында сөз сөйлеп, жиналғандарды Ата Заң күнімен құттықтады. Дөңгелек үстел барысында аудандық қоғамдық кеңес төрағасы Бекет Әліпқалиев «Конституция — дамудың негізі» атты тақырыпта баяндама жасады. Басқосуда, сондай-ақ «Айбынды асырған айшықты Ата Заң» деп аталатын бейнефильм көрсетіліп, аудандық кітапхананың белсенді оқырмандары қазақ ақындарының Конституция туралы жазған өлеңдерін, ал еңбек ардагері Меңсұлу Жұмақұлова мерекеге арналған өзінің өлеңін мәнерлеп оқыды.  Жиын соңында «Ата Заң-мемлекеттіліктің арқауы» атты кітап көрмесіне шолу жасалды.
Күні: 28.08.2017, 204 рет оқылды
Жәнібек ауданының Күйгенкөл ауылында Ұлы Отан соғысының ардагері Қажен Сұлтанғалиевті  еске алу  және ол тұрған үйге ескерткіш тақта орнату рәсімі өткізілді. Шараға  ауылдық округ әкімі Әлия Оспанова, ауыл тұрғындары  және Қ. Сұлтанғалиевтың Бөкей Ордасы ауданынан келген   баласы Жасқайрат Сұлтанғалиев пен келіні Гүлжиян Исағалиева, олардың ұрпақтары  мен тума-туысқандары қатынасты. Салтанатты жиында Күйгенкөл ауылдық ардагерлер ұйымының төрағасы Ғарифолла Әбдірешев майдангердің өмір жолымен таныстырып, еңбек ардагерлері  сөз сөйлеп, естеліктерімен бөлісті. Аудандық қоғамдық кеңестің мүшесі Жұпар Хамзина бұл шараның тәрбиелік мәні зор екеніне тоқталып, ұйымдастырушыларға рахмет айтты. Ескерткіш тақтаны ашу құрметі Жасқайрат Қаженұлы мен  зейнеткер Талап Оразғалиевқа жолданды. М.Сансызбаев С.Боранбаевтың «Борыштымыз»   өлеңін мәнерлеп оқыса, А.Жұмағалиев  терме орындады. Шара соңында  Қ.Сұлтанғалиевтің ұрпақтары марқұмның аруағына құран бағыштап, ауыл тұрғындарының қатынасуымен «Айдар» тойханасында ас берді.
«Туған жер, сені қосам әуеніме»
Күні: 28.08.2017, 202 рет оқылды
Өткен сенбінің кешінде Жәнібек аудандық мәдениет және демалыс саябағына келген жергілікті тұрғындар мен ауыл қонақтары «Туған жер, сені қосам әуеніме» атты Тау ауылдық округі көркемөнерпаздарының концерттік бағдарламасын тамашалады. Кеш Әлібек Сүйінішевтің орындауында «Ауылым» әнімен ашылып, оны әрі қарай А.Әнуарова «Тәуелсіз елім» әнімен іліп әкетті. «Асыл» би тобы «Концерт» композициясына қойылған қазақ биін мың бұрала биледі. Інжу, Самал Мұхтаровалар «Қазақ елі», М.Ажығалиев «Достарым», Б.Қадірболатова мен А.Әнуарова «Болайық бірге», І.Мұхтарова «Туған жер», А.Қадірболатова мен А.Есенов «Сәт сапар», өнерлі отбасы – Ажығалиевтар «Алматы мен Шымқала» әндерін орындап, көрермендердің қошеметіне бөленді. А.Қаналиева М.Балмолданың «Ауыл жаққа барыңдар» монологін мәнерлеп оқып берді. Сондай-ақ таулық өнерлі жігіттерден құрылған «Жалын» вокалды-аспаптық ансамблінің орындауында «Саржайлау», «Үкілі қыз» әндері шырқалып, кеш шымылдығы «Атамекен» әнімен жабылды. Айта кетер жайт, кеш барысында таулық өнерпаздар әннің аттары мен орындаушыларын экран ақылы көрсетіп, әр әнді футаждармен көркемдеп отырды. Несі бар, қолдауға лайық жаңалық екен.
Күні: 28.08.2017, 208 рет оқылды
Өткен сенбіде Жәнібек ауылының орталық базарындағы жәрмеңкеге Қамысты, Тау және Жәнібек ауылдарынан сиыр, қой етінің келісі тиісінше 1300, 1100 теңгеден, қол майы 2000, құрт пен ірімшік 400 теңгеден сатылды. Бау-бақша дақылдары да мол болды. Сол күні мектеп жәрмеңкесі де өз жалғасын тапты.
Үшжақты меморандумға қол қойылды
Күні: 28.08.2017, 222 рет оқылды
Жәнібек аудандық сотының ғимаратында аудандық прокуратура, аудандық сот және аудандық ішкі істер бөлімі арасында үшжақты меморандумға қол қою рәсімі өтті. Меморандумның мақсаты – азаматтардың мүддесі бойынша қылмыстық іс жүргізу мәселесін оңтайландыру, жеделділік сапасын арттыру, қылмыстық іс жүргізудің ашықтығын жетілдіру және құжат айналымын қысқарту. Рәсім барысында меморандум аясындағы ынтымақтастықты жүзеге асыруда сот, прокуратура және ішкі істер бөлімімен атқарылатын жұмыстар анықталды. Оның негізгі мәселелері қылмыстық істі жедел тергеп-тексеру, зерделеп-жолдау және тағайындап-қарау болып табылады. Қатысушы тараптар жұмыс істеу кезінде өзара байланыста болатындықтарын, ынтымақтастыққа дайын екендіктерін айтып, меморандумды жүзеге асыру барысында бір-біріне сәттілік тіледі.
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті